Na temelju članka 9. Zakona o pogrebničkoj djelatnosti (NN 36/15, 98/19), članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12,19/13- pročišćeni tekst, 137/15,123/17, 98/19), članka 60. Statuta Grada Delnica (SN PGŽ 28/09, 41/09, 11/13, 20/13 -pročišćeni tekst, 06/15, SN GD 1/18, 3/18, 3/18- pročišćeni tekst, 09/18, 03/20), članka 4. Odluke o povjeravanju poslova prijevoza pokojnika koji se financiraju iz proračuna Grada Delnica (Službene novine Grada Delnica 1/16) Gradonačelnik Grada Delnica raspisuje

**Javni natječaj za obavljanje poslova preuzimanja i prijevoza pokojnika koje se financiraju iz**

**proračuna Grada Delnica**

1.PREDMET JAVNOG NATJEČAJA

Predmet javnog natječaja je povjeravanje poslova preuzimanja i prijevoza umrle osobe ili posmrtnih ostataka ugovorom na razdoblje od četiri godine koji se financiraju isključivo iz Proračuna Grada Delnica, a podrazumijevaju preuzimanje i prijevoz umrle osobe ili posmrtnih ostataka od mjesta smrti na području Grada Delnica do nadležne patologije ili sudske medicine za koje nije moguće utvrditi uzrok smrti bez obdukcije (nasilna, iznenadna smrt) odnosno na poziv ovlaštenog mrtvozornika.

2. UVJETI ZA SUDJELOVANJE I POSTUPAK JAVNOG NATJEČAJA

Ponuditelji su u ponudi obvezni navesti u obrascu Cjenika **cijenu prijevoza/km** **od mjesta smrti do nadležne patologije ili sudske medicine s uključenim troškom preuzimanja umrle osobe ili posmrtnih ostataka koja uključuje potrebni materijal te svakodnevno raspoloživu uslugu od 0-24 sata na cijelom području Grada Delnica**, original obrazac.

Uz ponudu ponuditelji su dužni priložiti dokaze sposobnosti odnosno sljedeće isprave, ne starije od 30 dana od dana podnošenja prijave:  
2.1. izvadak iz odgovarajućeg registra za obavljanje pogrebničke djelatnosti,

2.2. rješenje o ispunjavanju uvjeta za obavljanje pogrebničke djelatnosti izdano od mjesno nadležnog Ureda državne uprave,

2.3. potvrdu porezne uprave da ponuditelj ima regulirane financijske obveze prema državnom proračunu.  
2.4. potvrdu Grada Delnica da ponuditelj ima regulirane financijske obveze prema Gradu Delnicama – original obrazac Grada,  
2.5. Izjavu o obavljanju dežurstva 0-24 sata – original obrazac Grada.

Dokumente pod točkama 2.1. do 2.3. ponuditelji mogu dostaviti u neovjerenoj preslici. U slučaju postojanja sumnje u istinitost podataka Grad Delnice može zatražiti da ponuditelji u primjerenom roku dostave izvornike ili ovjerene preslike dokumenata.

3.NAČIN IZRADE I DOSTAVE PONUDE

**Ponuda mora biti uvezena u cjelinu i osigurana jamstvenikom na način da se onemogući naknadno vađenje i umetanje listova.**

Ponude se podnose u putem pošte preporučeno, s naznakom: „NATJEČAJ ZA PRIJEVOZ POKOJNIKA - NE OTVARATI„ do 28. svibnja 2020.g. do 12:00 sati na adresu: Grad Delnice, Trg 138. brigade HV 4, 51300 Delnice ili osobno u pisarnici Grada Delnica, soba 17.  
Ponuda koja nije potpuna i/ili nije podnesena u roku neće se razmatrati.

4.ODABIR I OTVARANJE

**Odabir najpovoljnijeg ponuditelja provest će se prema kriteriju najniže ponuđene cijene uz dostavu svih traženih dokaza.**

**Sjednica Povjerenstva za provedbu natječaja na kojoj će se otvoriti ponude, održat će se u Maloj vijećnici Grada Delnica 28. svibnja 2020. godine u 12:00 sati, a istoj mogu prisustvovati ponuditelji koji su podnijeli ponude po ovom natječaju ili ovlašteni predstavnici uz predočenje pisanog dokaza o ovlasti.**

Povjerenstvo za provedbu javnog natječaja donijet će prijedlog za odabir najpovoljnije ponude za poslove iz točke I. ovog natječaja te ga uputiti na daljnji postupak na Gradsko vijeće Grada Delnica radi donošenja odluke o izboru osobe kojoj će se povjeriti obavljanje poslova prijevoza pokojnika na temelju četverogodišnjeg ugovora.

Odluka o izboru osobe kojoj će se povjeriti obavljanje poslova prijevoza pokojnika na temelju ugovora, upravni je akt i protiv te odluke ne može se podnijeti žalba, ali se može pokrenuti upravni spor.

Gradonačelnik Grada Delnica zaključit će Ugovor o obavljanju poslova prijevoza pokojnika koji se financira iz proračuna Grada Delnica s odabranim najpovoljnijim ponuditeljem. Ako odabrani ponuditelj ne potpiše ponuđeni ugovor u roku od 8 dana od dana zaprimanja poziva smatrat će se da je odustao od ponude, u kojem slučaju se prijevoz pokojnika povjerava sljedećem najpovoljnijem ponuditelju.

**Grad Delnice**